GALERIE FOTO L-au uimit și pe Nicolo Napoli! Antrenorul a scos telefonul înainte de FCU - Univ. Craiova și a imortalizat momentul
FCU Craiova - Universitatea Craiova, LIVE TEXT - AICI.
Cele două echipe s-au reunit în ultima etapă a sezonului regular din Superliga României pentru a se confrunta pe stadionul "Ion Oblemenco" duminică seară, de la ora 20:45.
L-au uimit și pe Nicolo Napoli! Antrenorul a scos telefonul înainte de FCU - Univ. Craiova să imortalizeze momentul
Înainte de fluierul de start al partidei, Peluza Sud, galeria celor de la FCU Craiova, a ridicat o coregrafie superbă pe "Ion Oblemenco". Scenele l-au lăsat mască și pe Nicolo Napoli, care a scos numaidecât telefonul din buzunar să fotografieze coregrafia pregătită de suporterii oltenilor.
După ce au ridicat coregrafia, fanii lui FCU Craiova au aruncat cu materiale pirotehnice pe suprafața de teren. Galeria Universității Craiova i-a urmat pe rivali, iar partida a fost întreruptă pentru câteva momente până la estomparea fumului degajat pe stadion.
Echipele de start
- FCU Craiova: Popa - Padula, Compagnucci, Lacroix, Mascarenhas - Achim, Albu - Baeten, Bauza, Bahassa - Chițu
- Universitatea Craiova: Popescu - Căpățînă, Screciu, Badelj, Bancu - Crețu, Mateiu, Mekvabishvili - Baiaram, Markovic, Mitriță
FCU Craiova - Universitatea Craiova, înainte de meciul direct
Ultima etapă a sezonului regulat din Superliga programează azi derby-ul Băniei, FCU - Universitatea, de la ora 20:45, cu Nicolo Napoli revenit pe banca echipei lui Adrian Mititelu.
FCU se situează pe locul 13, cu 31 de puncte (golaveraj 42-48), în timp ce gruparea lui Mihai Rotaru ocupă locul 4, cu 46 de puncte (golaveraj 45-37).
O singură victorie a reuşit FC U Craiova 1948 în cele opt jocuri din acest an calendaristic, 2-1 cu Dinamo, în rest are o remiză şi şase înfrângeri. Universitatea Craiova este neînvinsă în precedentele şase etape, interval în care a înregistrat trei succese şi trei rezultate de egalitate.
Urmăriți SPORT.RO și pe Google News